Det er grundlovsdag. Og det lægger op til politiske taler. Det samme gælder i Nordjylland - og her kan du få overblikket over, hvor du skal tilbringe din grundlovsdag.

Socialdemokraterne: Folketingets formand Mogens Lykketoft og det lokale folketingsmedlem Simon Kollerup gæster Thisted fra klokken 13.00. Før det har Mogens Lykketoft været i Aalborg sammen med Rasmus Prehn, Thomas Kastrup Larsen og DSUs formand i Aalborg Jakob Munksgaard. Det foregår i Rasmus Prehns have fra klokken 11.05. SF: Thisted får også besøg af et andet regeringsparti. Aage Frandsen, Pernille Vigsøe Bagge og Thomas Klimek taler fra klokken 14.00 på Kallerupvej. På Skansen i Nørresundby kommer partiets gruppeformand Jane Østergaard forbi klokken 13.00. Radikale Venstre: Og på Hohøj i Mariagerfjord Kommune taler Klimaminister Martin Lidegaard til 100 års jubilæet. Det starter klokken 14.00. Enhedslisten: Gruppeformand Per Clausen taler to steder i Nordjylland i dag. Først i Nørresundby klokken 15.00. Og siden hen på Egholm skole klokken 16.15. Venstre: I Terndrup gæster den tidligere statsminister Lars Løkke Rasmussen talerstolen klokken 16.00. Karsten Lauritzen, der er valgt i Nordjylland, holder sin grundlovstale i Hjørring fra klokken 11.00. I Vodskov kan man opleve Venstres næstformand Kristian Jensen fra klokken 10.15. Klokken 10.30 går Preben Bang Henriksen på. Derefter tager Preben Bang Henriksen videre. Han skal tale i Brovst fra klokken 14.00. Tina Nedergaard gæster både Dronninglund og Brovst. Det gør hun henholdsvis klokken 13.00 og 15.00. Konservative: Dronninglund får besøg af Lene Espersen i Slotshaven klokken 14.00. Og senere kommer også borgmester Knud Kristensen og Daniel Rugholm forbi. Liberale Alliance: Partiets socialordfører Thyra Frank kommer til Sæby fra klokken 14.00. DF: Dansk Folkeparti kommer også til Nordjylland. Bent Bøgsted skal tale i Aalborg Øst mellem klokken 13 og 15. Diverse: Derudover er der Grundlovsfest i Vive Præstegårdshave, hvor der blandt andet er gøglershow og tale fra meningsrådet. Og på Egholm er der Grundlovsstævne, hvor Dennis Kristensen, formand for FOA, er hovedtaler. Og hvis du ikke er til de politiske taler, kan du besøge Aalborg Zoo, hvor HKH Joachim åbner det nye rovdyranlæg fra klokken 12.00.